สวัสดีค่ะ ดิฉันประจำเดือนมาล่าสุดวันที่10มีนาคมค่ะมาประมาณ5-6วันหลังจากนั้นวันที่5เมษายนมีตกขาวสีน้ำตาลค่ะไม่คันไม่มีกลิ่นไม่ปวดท้องแอบมีเลือดออกมานิดนึงค่ะเป็นประมาณ5-6วันแล้วก็มีตกขาวสีใสๆขุ่นๆขาวเป็นเมือกค่ะพอแห้งเป็นสีเขียวจนถึงวันนี้วันที่28เมษาค่ะประจำเดือนก็ยังไม่มาและมีตกขาวสีน้ำตาลออกมาอีกค่ะแบบนี้หมายความว่าอย่างไรคะกังวลมากค่ะ
สวัสดีค่ะ @การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น @การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น **กรณีของ ที่มีตกขาวสีน้ำตาล ต่อมามีเลือดออก และปวดท้อง คิดว่าไม่ใช่อาการตกขาวที่ปกตินะคะ ควรไปพบสูตินารีแพทย์เพื่อตรวจว่า มีมดลูกอักเสบหรือไม่ ส่วนการเลื่อนของประจำเดือน หากมีประวัติมีเพศสัมพันธ์ก่อนนั้น ควรทดสอบการตั้งครรภ์ดูนะคะ แต่หากไม่มีประวัติการมีเพศสัมพันธ์ อาจรอดูก่อนค่ะ เพราะหากมีความเครียดหรือเจ็บป่วยอื่น สามารถทำให้ประจำเดือนเลื่อนได้ค่ะ